Diana Ljovina	Teie:  06.12.2025	

 	Meie: 06.01.2026 nr 3-2/17 - 1	

	

	
Harku järve idakalda ja lähiala detailplaneering		

Austatud Diana Liovina	

Täname, et olete tutvunud 24.11. – 08.12.2025 avalikul väljapanekul olnud Harku järve idakalda ja lähiala detailplaneeringuga (edaspidi detailplaneering) ja esitanud omapoolsed ettepanekud ja vastuväited.
Olete avaldanud seisukoha, et ei soovi kolme uut korterelamut oma maja ette, mis paikneb aadressil Pikaliiva tn 11, kuna kavandatavad hooned paiknevad liiga lähedal Teie majale ja seetõttu varjavad avatud vaadet rohelusele. Samuti tunnete muret, et liiga kitsa hoonetevahelise kauguse tõttu ei ole tagatud operatiivsõidukite juurdepääs, tagatud ei ole piisav päevavalgus ning on ületatud omavoliliselt Paldiski mnt 124b kinnistu ehitusõiguse näitajaid. Olete seisukohal, et naaberkinnistu arendamine toob kaasa Teile ja pereliikmetele ebamugavused, sh aastatepikkuse ehitusmüra talumise, tolmu ja vibratsiooni talumise kellegi ärihuvide tõttu.
Selgitame, et Tallinna Linnaplaneerimise Ametis (edaspidi amet) on menetlemisel Harku järve idakalda ja lähiala detailplaneering (edaspidi detailplaneering), mis hõlmab Paldiski mnt 124b kinnistut. Detailplaneering on vastuvõetud ja avalikustatud, kuid ei ole veel kehtestatud. Detailplaneeringu kohaselt kavandatakse Pikaliiva tn 11 hoonest Harku järve poole hoonestus, määrab selleks krundi hoonestusalaga ja annab suurima lubatud ehitusõiguse, mis antud asukohas on võimalik ning kooskõlas Haabersti linnaosa üldplaneeringuga (kehtestatud Tallinna Linnavolikogu 20.04.2017 otsusega nr 40; edaspidi üldplaneering). 
Detailplaneeringuga on kavandatud Pikaliiva tn 11 hoone ja Harku järve vahelisele alale 3- ja 4korruseline hoonestus, kus korruselisus langeb järve suunas. Üldplaneeringu kohaselt on antud asukohas võimalik kavandada kuni 4korruseline hoonestus kõrgusega kuni 18 m. Detailplaneeringu lahendus on kooskõlas üldplaneeringuga.
Detailplaneeringuga kavandatavate hoonete hoonestusala on olemasolevatest elamutest vähemalt 8,8 m kaugusel, mis tagab ka piisava vähemaa operatiivsõidukitele juurdepääsu tagamiseks. Detailplaneering on saanud kooskõlastuse nii Päästeametilt, kui ka Terviseametilt.  Hoonestusalale on näidatud võimalikud hoonete asukohad, mis täpsustuvad hoonete ehitusprojektis, kus tuleb arvestada nii insolatsiooni analüüsi tulemustega, kui ka vaadetega mõistlikul moel.
Detailplaneeringu materjalide juurde on lisatud insolatsiooni analüüs (koostaja: LOOVMAASTIK OÜ, töö nr 251IA23, Tartu 2023). Planeeringu kõikide materjalidega saate tutvuda Tallinna planeeringute registris: https://tpr.tallinn.ee/DetailPlanning/Details/DP045710. Nimetatud analüüsi kohaselt on Pikaliiva tn 11 hoone korterites tagatud piisav päiksevalguse kestus. Samuti on detailplaneeringu seletuskirjas p 4 Ehitusprojekti koostamise ja ehitamise nõuded, alapunktis 4.1 nõue, et  hoonete ehitusprojekti koostamisel tuleb läbi viia täiendav insolatsiooni analüüs, st hoonete ehitusprojektis tuleb täiendavalt hinnata insolatsiooni kestust juba olemasolevate hoonete osas, sh Pikaliiva tn 11 korterelamus. 
Samuti oleme seisukohal, et täna piirkonnas elavad elanikud ei saa tugineda lootusele, et piirkond edasi ei arene ja uusi elamuid jm hooneid enam ei rajata. Üldplaneering on määranud antud ala juhtotstarbeks segahoonestusala, kus võivad paikneda elamud, kaubandus- ja teenindusasutused, äri- ja büroohooned, keskkonda mittehäiriv väiketootmine, kultuuri- ja spordiasutused jm hooned, millel on linnalikku elukeskkonda teenindav funktsioon. Käesoleva detailplaneeringuga on krundile pos 16 kavandatud äripindadega korterelamud, mis on kooskõlas üldplaneeringu eesmärgiga. Äripinnad on kavandatud hoone esimesele korrusele ja avanevad Harku järve poole. Üldplaneeringu kohane roheala nr 5 Harku järve kallas,  on kavandatud Harku järve kalda äärsel alal ja kavandatavate korterelamute vahelisel alal, krundid pos 1, pos 4 ja pos 7. Rohealad on määratud detailplaneeringus avaliku kasutusega ja antakse üle Tallinna linnale. Täna on need alad eraomanduses ja seal liikumiseks tuleks küsida maaomanike luba.
Ehitamisega kaasnev müra, vibratsioon ja tolm on ajutise iseloomuga piirkonna arendamisega kaasnevad mõjud. Ehitamisele on kehtestatud reeglid, millega leevendatakse kaasnevaid mõjusid.
Loodame, et oleme Teie vastuväidetele piisavalt selgitusi andnud ja planeeringulahendust põhjendanud. Amet on seisukohal, et täna eraomanduses olev ala kujundatakse hea linnaruumiga alaks, kus on kõigile tagatud juurdepääs Harku järve äärsele puhke- ja rohealale. Hea planeeringulahenduse leidmiseks korraldas arendaja koostöös ametiga arhitektuurivõistluse, mille võidutöö „Õhtupäike“ alusel on ka koostatud käesolev planeeringulahendus.
Vastavalt planeerimisseaduse § 136 lg 3 anname teada, et detailplaneeringu avaliku väljapaneku tulemuste avalik arutelu toimub 19 jaanuaril kell 17.00 Haabersti Linnaosa Valitsuse saalis aadressil Ehitajate tee 109a/1, ruum 211.
Vastavalt planeerimisseaduse § 136 lõikele 5 võib avaliku väljapaneku käigus kirjalikult arvamust esitanud isik loobuda oma arvamusest, teatades sellest detailplaneeringu koostamise korraldajale kirjalikku taasesitamist võimaldavas vormis.

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	

Koopia:	RUUM JA MAASTIK OÜ maarja@ruumjamaastik.ee
Arcojärve OÜ info@arcovara.com	

Marica Sepp
6404380 marica.sepp@tallinnlv.ee